**10. melléklet**

**A fokozatszerzéshez igazolandó publikációs és szakmai teljesítmények**

**KeTDI**

(legkésőbb a Bíráló Bizottság jelölésekor)

a./ Minimum 2 db IF-es folyóiratban közölt cikk.

(E folyóiratok konferencia kiadványként megjelentetett számaiban közölt összefoglalók nem számíthatók be).

b./ További 1 db lektorált folyóiratban megjelent tudományos közlemény.

Lektorált folyóiratnak tekinthetők itt az IF-es folyóiratok, illetve az MTA bármely osztálya által az MTA Doktori cselekmények bírálatában is figyelembe vehető hazai és külföldi folyóiratok (a mindenkori aktuális lista).

Előírt, hogy a fenti három közlemény közül legalább kettőben a doktorandusz/doktorjelölt PhD kutatásainak eredményeit mutassa be, továbbá a fokozatszerzéshez publikációs teljesítményt benyújtó személy az a) pontban előírt 2 IF-es cikk közül legalább egyben első szerzőként szerepeljen. A társszerzőként íródott IF-es publikáció csak egy doktori cselekményben használható fel alapkövetelményként. További követelmény, hogy a 2 IF-es cikk közül legalább az egyik Q1 vagy Q2 folyóiratban jelenjen meg. A folyóiratok SJR értéke, azaz kvartilisbe való besorolása szempontjából a kézirat benyújtásakor illetve a cikk megjelenésekor ismert legutóbbi és magasabb Q értéket kell figyelembe venni (amennyiben változik a benyújtás és a megjelenés között a folyóirat Q értéke).

Teljesülés esetén: min.**27 pont.**

**2./ További pontszámok az alábbiakból szerezhetők**:

Egyéb publikációk és szakmai tevékenységek:

|  |
| --- |
| IF-es folyóiratban megjelent cikk (a minimumkövetelményeken túl) 10 pont |
| Lektorált folyóiratban megjelent cikk (a minimumkövetelményeken túl) 7 pont |
| Egyéb tudományos cikk 1 pont |
| Konferencia proceeding közlemény = „ full paper” (min. 4 oldal) 3 pont  |
| Konferencia összefoglaló =”abstract” 1 pont |
| Könyvrészlet, tudományos (min. 5 oldal) 4 pont |
| Könyvszerkesztés, tudományos 10 pont |
| Hivatkozások hazai kiadványban 0,5 pont |
| Hivatkozások külföldi kiadványban 2 pont |
| Államilag minősített növényfajta 10 pont |
| Szabadalom 10 pont |
| Hazai tudományos és K+F munkák témavezetője 5 pont |
| Hazai tudományos és K+F munkák résztvevője 2 pont |
| Nemzetközi tudományos és K+F munkák témavezetője 10 pont |
| Nemzetközi tudományos és K+F munkák résztvevője 3 pont |
| Szakdolgozat, TDK vezetés (védés után) 2 pont |

A szakcikkek nyomtatott formátumként fogadhatók el. A konferenciaközlemények lehetnek nyomtatott vagy elektronikus formátumúak is. A fellelhetőséget azonban minden esetben egyértelműen kell jelölni (honlap, ISBN szám stb.)!

E kategóriában elérendő: minimum **13 pont.**

Összesen elérendő pontszám: minimum **40 pont.**

Minden egyéb tevékenység (alkotás, szervezeti tagság, funkciók, tananyagfejlesztés stb.) a továbbiakban tetszés szerint felsorolható, pontozás nélkül, tájékoztatásképpen.

**Hatályba lépés időpontja**:

A fenti követelményrendszer vonatkozik

- a szervezett képzésben tanulmányaikat 2016. szeptemberében megkezdő doktoranduszokra

- 2016. szeptemberétől az egyéni fokozatszerzésre jelentkezőkre.